മഴയുടെ ശക്തി കുറഞ്ഞു ഇടുക്കിയിലെ വൈദ്യുതി ഉത്പാദനം പകുതിയാക്കി തൊടുപുഴ:മഴയുടെ ശക്തി കുറഞ്ഞതിനു പിന്നാലെ ഇടുക്കിയിലെ വൈദ്യുതി ഉത്പാദനം പാതിയാക്കി കുറച്ചു. കഴിഞ്ഞ ദിവസം എല്ലാ ജനറേറ്ററുകളും ഡ്രിപ്പായതിന് പിന്നാലെ ഓണ്ലൈനായി കൂടിയ പവര് പൊസിഷന് യോഗത്തിലാണ് വൈദ്യുതി ഉത്പാദനം കുറയ്ക്കാന് കെ.എസ്.ഇ.ബി. തീരുമാനിച്ചത്. വരും ദിവസങ്ങളില് മഴ മാറി നിന്നാല് ഇത് 3 മില്യണ് യൂണിറ്റിലേക്ക് കുറയ്ക്കാനാണ് തീരുമാനം. നിലവില് ജില്ലയില് മഴയുടെ ശക്തി കുറഞ്ഞതും റൂള് ലെവലില് 14 അടിയുടെ കുറവുള്ളതും തീരുമാനത്തിന് അനുകൂലമായി. ഇടുക്കി പദ്ധതിയുടെ ഭാഗമായ മൂലമറ്റത്തെ ഭൂഗര്ഭ നിലയത്തില് ജൂലൈ 17 മുതല് പൂര്ണതോതിലായിരുന്നു ഉത്പാദനം. കനത്ത മഴയെ തുടര്ന്ന് ജലനിരപ്പ് ഉയരുന്നതും വെള്ളം തുറന്നുവിട്ടാല് ഉണ്ടാകുന്ന നഷ്ടവും കണക്കു കൂട്ടിയായിരുന്നു ഈ നടപടി. സാധാരണ ഈ സമയങ്ങളില് 23 മില്യണ് യൂണിറ്റാണ് ഉത്പാദനം നടത്തുക. നിലവില് റൂള്കര്വ് നിര്ബന്ധമായും പാലിക്കേണ്ട സാഹചര്യം ഉള്ളതിനാലാണ് ഉത്പാദനം കുത്തനെ കൂട്ടി നിര്ത്തിയതെന്ന് കെ.എസ്.ഇ.ബി. അധികൃതര് വ്യക്തമാക്കി. 2371.72 അടിയാണ് ഇടുക്കിയിലെ നിലവില് അവശേഷിക്കുന്ന ജലശേഖരം 65.71 ശതമാനം. കഴിഞ്ഞ വര്ഷം ഇതേ സമയം 64 ശതമാനമായിരുന്നു ആയിരുന്നു ജലശേഖരം. ഇന്നലെ രാവിലെ 7ന് അവസാനിച്ച 24 മണിക്കൂറിനിടെ 7.629 മില്യണ് യൂണിറ്റായിരുന്നു വൈദ്യുതി ഉത്പാദനം. കോവിഡ് സാഹചര്യമായതിനാല് നിലവില് സംസ്ഥാനത്തെ വൈദ്യുതി ഉപഭോഗം കുറഞ്ഞ്് നില്ക്കുകയാണ്. 70 മില്യണ് യൂണിറ്റാണ് ശരാശി ഉപഭോഗം വരുന്നത്. മഴ അവസാനിക്കുന്ന ഒകേ്ടാബര്നവംബര് മാസങ്ങളില് ഇടുക്കി സംഭരണി തുറന്ന് വിടാതെ പരമാവധി വെള്ളം സംഭരിക്കുകയാണ് കെ.എസ്.ഇ.ബിയുടെ ലക്ഷ്യം.